ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 2 ΣΤΟΝ ΠΡΟΫΠΟΛΟΓΙΣΜΟ ΤΟΥ 2004 - ΓΕΝΙΚΗ ΚΑΤΑΣΤΑΣΗ ΕΣΟΔΩΝ - ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ - Τμήμα VIII Μέρος B: Ευρωπαίος επόπτης προστασίας δεδομένων

(υποβληθείσα από την Επιτροπή)

Έχοντας υπόψη

- τη συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων [1], και ιδίως το άρθρο 37,

[1] ΕΕ L 248 της 16.9.2002, σ. 1.

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 2 στον προϋπολογισμό 2004 για τους λόγους που αναφέρονται στην αιτιολογική έκθεση που ακολουθεί.

***

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται ξεχωριστά μέσω του συστήματος SEI-BUD.

ΑΙΤΙΟΛΟΓΙΚΗ ΕΚΘΕΣΗ

1. ΕΙΣΑΓΩΓΗ

Η παρούσα πρόταση αφορά τις πιστώσεις των γραμμών προϋπολογισμού που προβλέπονται στο τμήμα VIII Μέρος B του προϋπολογισμού 2004, που προορίζεται για τη χρηματοδότηση του ευρωπαίου επόπτη προστασίας δεδομένων. Ο παρών διορθωτικός προϋπολογισμός αντιπροσωπεύει συνολικά 1.272.000 ευρώ για έξοδα και 90.000 ευρώ για έσοδα. Τούτο έχει επίσης ως στόχο να εντάξει 15 θέσεις στον πίνακα προσωπικού του τμήματος VIII Μέρος B. Η παρούσα πρόταση είναι ακριβώς παρόμοια όσον αφορά τις δαπάνες και τον πίνακα προσωπικού με εκείνη του προϋπολογισμού που ψηφίστηκε το 2002 για το τμήμα VIII Μέρος B. Τούτη είναι ελαφρώς διαφορετική σε ό,τι αφορά τα έσοδα ώστε να λάβει υπόψη την επίπτωση των μεταβατικών μέτρων της μεταρρύθμισης στα έσοδα [2].

[2] ΚΑΝΟΝΙΣΜΟΣ (EΚ, ΕΥΡΑΤΟΜ) ΑΡΙΘ. 2181/2003 ΤΟΥ ΣΥΜΒΟΥΛΙΟΥ, ΤΗΣ 8ΗΣ ΔΕΚΕΜΒΡΙΟΥ 2003, ΣΧΕΤΙΚΑ ΜΕ ΜΕΤΑΒΑΤΙΚΑ ΜΕΤΡΑ ΓΙΑ ΤΗ ΜΕΤΑΡΡΥΘΜΙΣΗ ΤΟΥ ΚΑΝΟΝΙΣΜΟΥ ΥΠΗΡΕΣΙΑΚΗΣ ΚΑΤΑΣΤΑΣΗΣ, ΙΔΙΩΣ ΣΕ Ο,ΤΙ ΑΦΟΡΑ ΤΙΣ ΑΜΟΙΒΕΣ ΚΑΙ ΣΥΝΤΑΞΕΙΣ.

2. ΑΙΤΙΟΛΟΓΙΚΗ ΕΚΘΕΣΗ ΤΗΣ ΠΡΟΤΑΣΗΣ

Ο κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών [3] προβλέπει τη σύσταση μίας ανεξάρτητης αρχής ελέγχου επιφορτισμένης με τον έλεγχο της εφαρμογής των διατάξεων του προαναφερθέντος κανονισμού. Την αρχή αυτή, καλούμενη «ευρωπαίος επόπτης προστασίας δεδομένων» (εφεξής ο «επόπτης»), επικουρεί ένας αναπληρωτής επόπτης.

[3] ΕΕ L 8 της 12.1.2001, σ. 1.

Το Συμβούλιο, το Ευρωπαϊκό Κοινοβούλιο και η Επιτροπή εξέδωσαν, την 1/7/2002, την απόφαση 1247/2002/EΚ περί του καθεστώτος και των γενικών όρων άσκησης των καθηκόντων του ευρωπαίου επόπτη προστασίας δεδομένων [4].

[4] ΕΕ L 183/1 της 12.7.2002.

Το Συμβούλιο και το Ευρωπαϊκό Κοινοβούλιο ενέκριναν, με βάση αυτούς τους κανονισμούς, στις 22 Δεκεμβρίου 2003, τον διορισμό του ευρωπαίου επόπτη προστασίας δεδομένων. Ο διορισμός αυτός δημοσιεύτηκε στις 17/01/2004.

Δυνάμει της Συνθήκης, κάθε θεσμικό όργανο εκτιμά τις ανάγκες του και απευθύνει στην αρμόδια για τον προϋπολογισμό αρχή τις απαραίτητες αιτήσεις χρηματοδότησης. Εν ανάγκη, ο ίδιος ο επόπτης δικαιούται να υποβάλει τις δημοσιονομικές του αιτήσεις, κατ' αναλογία με τις εκτιμήσεις του και υπ' ευθύνη του.

Ωστόσο, για να επιτραπεί στον επόπτη να έχει τους απαραίτητους πόρους για να αρχίσει το έργο του, η αρμόδια για τον προϋπολογισμό αρχή, μετά από πρόταση της Επιτροπής, σύστησε ένα τμήμα VIII Μέρος B στους προϋπολογισμούς 2002, 2003 και 2004 των θεσμικών οργάνων. Το τμήμα αυτό προορίζεται για τον ειδικό προϋπολογισμό που έχει ως σκοπό να επιτρέψει στον επόπτη να ασκήσει τα καθήκοντά του.

Ο προϋπολογισμός 2002 αυτού του τμήματος VIII Μέρος B περιελάμβανε ένα πίνακα προσωπικού και πιστώσεων. Ωστόσο, δοθείσης της μη χρήσης των πιστώσεων του 2002 και της αβεβαιότητας όσον αφορά την ημερομηνία διορισμού του επόπτη και του αναπληρωτή του, η αρμόδια για τον προϋπολογισμό αρχή δεν χορήγησε πιστώσεις στο τμήμα VIII Μέρος B για το 2003, καθώς και για το 2004.

Ο άρτι διορισθείς επόπτης πρέπει να διαθέτει τον δικό του προϋπολογισμό ο οποίος να του επιτρέπει να αρχίσει τη λειτουργία του. Δοθέντος του πρόσφατου διορισμού του και της πρακτικής αδυναμίας για τούτον να υποβάλει ένα συμπληρωματικό προϋπολογισμό σε στενά χρονικά όρια, η Επιτροπή προτείνει την εγγραφή στο τμήμα VIII μέρος B των πιστώσεων και του πίνακα προσωπικού που θα είχαν εγκριθεί από την αρμόδια για τον προϋπολογισμό αρχή για τον προϋπολογισμό 2002.

Κατά τη διάρκεια του έτους 2004, ο επόπτης θα μπορεί ο ίδιος, εάν είναι αναγκαίο, να υποβάλει ένα άλλο διορθωτικό προϋπολογισμό με μεγαλύτερη ακρίβεια για τον προϋπολογισμό ή/και τον πίνακα προσωπικού του τμήματος VIII Μέρος B.

3. ΘΕΣΕΙΣ ΚΑΙ ΚΟΝΔΥΛΙΑ ΠΟΥ ΖΗΤΗΘΗΚΑΝ ΣΤΟ ΠΛΑΙΣΙΟ ΤΟΥ ΤΜΗΜΑΤΟΣ VIII ΜΕΡΟΣ B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

3.1. Υπόμνηση του επιλεχθέντος πλαισίου για τη σύνταξη του προϋπολογισμού 2002

Σύμφωνα με το άρθρο 43 παράγραφος 2 του κανονισμού αριθ. 45/2001, η αρμόδια για τον προϋπολογισμό αρχή μεριμνά ώστε ο ευρωπαίος επόπτης προστασίας δεδομένων να διαθέτει το απαραίτητο προσωπικό και τους απαραίτητους χρηματοοικονομικούς πόρους για την εκτέλεση των καθηκόντων του.

Ο κανονισμός, στις παραγράφους 4 και 3 του άρθρου 43, αναφέρει ότι τον ευρωπαίο επόπτη προστασίας δεδομένων επικουρείται από γραμματεία και ότι ο προϋπολογισμός του επόπτη περιλαμβάνεται σε ειδική γραμμή του τμήματος VIII του γενικού προϋπολογισμού της Ευρωπαϊκής Ένωσης.

Αυτό το δημοσιονομικό πλαίσιο βασίζεται κυρίως στα ποσά του προϋπολογισμού που προβλέπεται για τον ευρωπαίο μεσολαβητή επειδή, λαμβανομένης υπόψη της διάστασής του και της φύσης του, ο θεσμός αυτός αποτελεί μία ορθή βάση.

3.2. Πίνακας προσωπικού

Ο ευρωπαίος επόπτης προστασίας δεδομένων και ο αναπληρωτής του, λόγω του ό,τι πρέπει να θεωρηθούν ως μέλη της αρχής, δεν αναφέρονται στον κατωτέρω πίνακα προσωπικού:

>ΘΕΣΗ ΠIΝΑΚΑ>

3.3. Πιστώσεις

3.3.1. Αποδοχές του ευρωπαίου επόπτη προστασίας δεδομένων και του αναπληρωτή του

Δυνάμει της απόφασης αριθ. 1247/2002/EΚ του Ευρωπαϊκού Κοινοβουλίου, του Συμβουλίου και της Επιτροπής, της 1/7/2002, ο ευρωπαίος επόπτης προστασίας δεδομένων εξομοιώνεται με δικαστή του Δικαστηρίου των Ευρωπαϊκών Κοινοτήτων όσον αφορά τον καθορισμό των αποδοχών του, τα επιδόματά του, τη σύνταξή του και οποιοδήποτε άλλο πλεονέκτημα που εξομοιώνεται με αποδοχές. Ο αναπληρωτής επόπτης εξομοιώνεται με τον γραμματέα του Δικαστηρίου των Ευρωπαϊκών Κοινοτήτων σε ό,τι αφορά τις αποδοχές.

3.3.2. Προσωπικό της γραμματείας

Ο επόπτης θα προσλάβει αμέσως μόλις τούτο είναι δυνατόν μία βασική ομάδα που θα αποτελείται από πέντε άτομα (για παράδειγμα έναν Α, δύο Β, και δύο Γ). Η πρόσληψη των δέκα άλλων ατόμων θα πραγματοποιηθεί σε μεταγενέστερο χρόνο. Ο προϋπολογισμός 2002 που χρησιμεύει ως αναφορά για τον παρόντα διορθωτικό προϋπολογισμό συντάχθηκε με βάση αυτή την υπόθεση.

3.3.3. Υποδομή

Ο υπολογισμός των πιστώσεων που απαιτούνται για τις γραμμές του τίτλου 2, παρότι στηρίζεται στα ποσά του προϋπολογισμού για τον ευρωπαίο μεσολαβητή, έλαβε υπόψη επίσης και τα σταθερά έξοδα της περίοδου έναρξης.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΓΡΑΜΜΗ ΠΡΟΫΠΟΛΟΓΙΣΜΟΥ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

>ΘΕΣΗ ΠIΝΑΚΑ>

ΚΑΤΑΣΤΑΣΗ ΕΣΟΔΩΝ

ΤΜΗΜΑ VIII Μέρος B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>

ΚΑΤΑΣΤΑΣΗ ΔΑΠΑΝΩΝ

ΤΜΗΜΑ VIII B - ΕΥΡΩΠΑΙΟΣ ΕΠΟΠΤΗΣ ΠΡΟΣΤΑΣΙΑΣ ΔΕΔΟΜΕΝΩΝ

>ΘΕΣΗ ΠIΝΑΚΑ>